CELEX: 62016CN0284
Language: da
Date: 2016-05-23 00:00:00
Title: Sag C-284/16: Anmodning om præjudiciel afgørelse indgivet af Bundesgerichtshof (Tyskland) den 23. maj 2016 — Den Slovakiske Republik mod Achmea BV

16.8.2016   
            
            
               DA
            
            
               Den Europæiske Unions Tidende
            
            
               C 296/19
            
         Anmodning om præjudiciel afgørelse indgivet af Bundesgerichtshof (Tyskland) den 23. maj 2016 — Den Slovakiske Republik mod Achmea BV
   (Sag C-284/16)
   (2016/C 296/25)
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Den Slovakiske Republik
   
      Sagsøgt: Achmea BV
   
      Præjudicielle spørgsmål
   
   
               1)
            
            
               Er artikel 344 TEUF til hinder for anvendelsen af en bestemmelse i en bilateral investeringsbeskyttelsesaftale mellem EU-medlemsstater (en såkaldt unionsintern BIT), hvorefter en investor, som er hjemmehørende i en af de kontraherende stater, i forbindelse med en tvist vedrørende investeringer i den anden kontraherende stat kan indlede en sag mod sidstnævnte ved en voldgiftsret, hvis investeringsbeskyttelsesaftalen er indgået før en af de kontraherende staters tiltrædelse af EU, men voldgiftssagen først skal indledes derefter?
               Såfremt spørgsmål 1 besvares benægtende:
            
         
               2)
            
            
               Er artikel 267 TEUF til hinder for anvendelsen af en sådan bestemmelse?
               Såfremt første og andet spørgsmål besvares benægtende:
            
         
               3)
            
            
               Er artikel 18, stk. 1, TEUF under de i første spørgsmål beskrevne omstændigheder til hinder for en sådan bestemmelse?